Chiba
Chiba (jaapani 千葉, haldusüksusena 千葉市 -shi) on linn Jaapanis, Chiba prefektuuri keskus. Asub Tōkyō lahe kaldal, 34 km Tōkyōst kagus. Linn moodustati 1921. aastal. Jaguneb halduslikult 6 linnaosaks (ku). Chiba on tähtis sadamalinn, tööstuskeskus ja raudteede sõlmpunkt. Elanike arv oli 925 900 (2006). Chibas toimub William Gibsoni romaani "Neuromant" ja selle põhjal valminud videomängu tegevus.